|  |
| --- |
|  |
| grb7**REPUBLIKA HRVATSKA** |
| PRIMORSKO-GORANSKA ŽUPANIJA |
| UPRAVNI ODJEL ZA KULTURU, SPORT I TEHNIČKU KULTURU |

Na temelju članka 74. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16), članka 23. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15), Upravni odjel za kulturu, sport i tehničku kulturu Primorsko-goranske županije, dana 01. kolovoza 2017. godine, raspisuje

**JAVNI NATJEČAJ ZA DODJELU POTPORE ŽUPANIJSKIM SPORTSKIM SAVEZIMA ZA RAD S MLAĐIM UZRASTIMA ZA SEZONU 2016./2017.**

1. Primorsko-goranska županija, Upravni odjel za kulturu, sport i tehničku kulturu, poziva sportske saveze koji obavljaju djelatnost na području Županije, da se prijave na ovaj natječaj za financiranje programa udruga u okviru Programa javnih potreba u sportu Primorsko-goranske županije za 2017. godinu (u daljnjem tekstu: Natječaj).
2. U Proračunu Primorsko-goranske županije za 2017. godinu, Razdjel 11. Upravni odjel za kulturu, sport i tehničku kulturu planirana su sredstva namijenjena za zadovoljenje javnih potreba u području sporta za 2017. godinu.
3. Kroz Program javnih potreba u području sporta podupiru se programske aktivnosti sporta.
4. Kriteriji za dodjelu potpore Savezima za rad s mlađim uzrastima su sljedeći:

* članica Saveza natječe se u cjelogodišnjem najvišem ligaškom stupnju natjecanja,
* najviše ligaško seniorsko natjecanje u tom sportu organizirano je u više rangova (stupnjeva) natjecanja
* članica Saveza sudjeluje u natjecanju svih dobnih kategorija koje su propisali državni i županijski Savezi.

1. Ukupno planirana vrijednost Natječaja za 2017. godinu iznosi 200.000,00 kuna. Najmanji iznos financijskih sredstava koji se može prijaviti i ugovoriti po pojedinom programu je 5.000,00 kuna, a najveći iznos po pojedinom programu je 60.000,00kuna.
2. Rok za podnošenje prijava programa/projekata po ovom Natječaju je 30 dana od dana objave Natječaja na mrežnim stranicama Primorsko-goranske županije, a završava 31. kolovoza 2017. godine.
3. Savezi mogu po ovom Natječaju prijaviti jedan program iz područja sporta iz točke 3. ovog Natječaja. Davatelj financijskih sredstava može s istom udrugom ugovoriti ukupno jedan program, na razdoblje provedbe od 12 mjeseci (od 01. siječnja do 31. prosinca 2017. godine).
4. Prijavu na Javni poziv mogu podnijeti Prijavitelji koji su upisani u Registar udruga odnosno drugi odgovarajući registar i u Registar neprofitnih organizacija, te koje su uredno ispunile obveze iz prethodno sklopljenih ugovora o financiranju iz proračuna Primorsko-goranske županije i drugih javnih izvora (što se dokazuje odgovarajućom izjavom potpisanom od strane osobe ovlaštene za zastupanje Prijavitelja).
5. Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr)
6. Popunjena i ovjerena prijava zajedno s potrebnom dokumentacijom, u papirnatom obliku, dostavlja se preporučeno poštom, kurirom ili osobno (predaja u Pisarnici, Slogin kula 2, prizemlje), uz napomenu (naziv natječaja – ne otvarati), na sljedeću adresu:

**PRIMORSKO-GORANSKA ŽUPANIJA**

**UO ZA KULTURU, SPORT I TEHNIČKU KULTURU**

**(Javni natječaj za dodjelu potpore županijskim sportskim savezima za rad s mlađim uzrastima za sezonu 2016./2017.)**

**Ciottina 17b, 51000 Rijeka**

1. Postupak zaprimanja, otvaranja, ocjenjivanja, mjerila i uvjeti za financiranje, tko nema pravo prijave, dostave dodatne dokumentacije, donošenje odluke o dodjeli sredstava i druga pitanja vezana uz ovaj Javni natječaj detaljno su opisani u Uputama za prijavitelje na Javni natječaj, koje će se zajedno s ostalom natječajnom dokumentacijom nalaziti na mrežnoj stranici Primorsko-goranske županije od dana 01. kolovoza 2017. godine. Sve dodatne informacije mogu se dobiti telefonom na broj 351-890, odnosno na adresu e-pošte: sandra.stojkovic@pgz.hr